Damashq BMT bosh kotibining maxsus elchisi de Misturani qabul qilishdan bosh tortdi

Rasmiy Damashq BMT bosh kotibining Suriya bo‘yicha maxsus elchisi Staffan de Misturani qabul qilishdan bosh tortdi, deb yozadi “Gazeta.ru”. Bu haqda “RIA Novosti” o‘z manbasiga tayanib xabar qildi.

Manba ma’lumotlariga ko‘ra, de Mistura Suriya rahbariyatiga murojaat qilib, Jenevadagi muzokaralar oldidan Damashqqa tashrif imkoniyatlari haqida so‘ragan. Ammo Damashqdagilar sabablariga oydinlik kiritmagan holda, rad javobi bergan.
Manba ta’kidlashicha, de Mistura “Damashqda nomaqbul shaxsga aylandi — bu hozir ham kuzatilmoqda, kelajakda ham shunday bo‘ladi”.